NS-skopbokser sterf in kryt | Nuus24
Wellington – 'n Nieu-Seelandse skopbokser het die naweek in Tahiti gesterf, slegs 32 sekondes nadat hy sy professionele debuut in die kryt gemaak het, het Nieu-Seelandse media Maandag berig.Willman Rodriguez Gonzalez (29), wat in Peru gebore is, het teen Karihi Tehei in die liggewig-afdeling by die Min-Ah-klub geboks, toe hy inmekaargesak en begin stuiptrekkings kry het.Hy is op die toneel deur mediese beamptes behandel en na 'n hospitaal in die hoofstad Papeeta geneem, maar is met sy aankoms dood verklaar.'n Nadoodse ondersoek sal gedoen word om die oorsaak van sy dood vas te stel.Nieu-Seeland se ministerie van buitelandse sake het in 'n verklaring gesê Gonzalez se familie sal bygestaan word.Volg Nuus24Sport op Twitter.
Lees meer oor: boks VOLGENDE OP NUUS24X